Georges Lory

Georges Lory (1950- ) is ’n Franse digter, joernalis en diplomaat, wat nege tale magtig is. Hy dig ook in Afrikaans en is as vertaler besonder belangrik vir sy vertalings van Afrikaanse digters en skrywers soos Breyten Breytenbach, Antjie Krog en André P. Brink van Afrikaans na Frans.

 Lewe en werk 
Georges-Marie Lory is in 1950 in Parys in Frankryk gebore. Op tweejarige ouderdom trek die gesin na Brugge in België, waar hy sy jeugjare deurbring.Martine Steyn se onderhoud met Lory op die Versindaba-webwerf: http://versindaba.co.za/2014/03/24/martine-steyn-onderhoud-met-georges-lory/ Hier ontvang hy sy opleiding aan ’n Vlaamse skool. Hy keer daarna na Parys terug om aan die Sorbonne in die Politieke Wetenskap te studeerKoos Prinsloo se artikel in De Kat van September 1985 en later verwerf hy in Parys grade in staatsleer en internasionale reg.Chérie van Schalkwyk se artikel in Die Vaderland van 21 Februarie 1985 Sy jeugjare in Vlaamse skole wek in hom ’n belangstelling oor Suider-Afrikaanse aangeleenthede. Hy kom in 1974 tydelik met ’n uitruilbeurs na Suid-Afrika vir verdere studie oor Afrikaans-Engelse verhoudinge in Suid-Afrika, na aanleiding van die Anglo-Boereoorlog. Tydens sy studies woon hy in die Helshoogte-koshuis. Na sy studies verlaat hy weer die land. 

As pers-attaché van ’n Franse ministerie in Abidjan skryf hy ’n boek oor Afrika-ekonomie en keer daarna terug na Frankryk, waar hy verantwoordelik is vir die weekblad Jeune Afrique oor die Derde Wêreld se ontwikkeling. Hy word in 1990 kulturele attaché in Suid-Afrika en neem vanaf 1994 waar as kulturele attaché in België, waar hy in Gent gestasioneer is. Hierna sluit hy in 1998 aan by Radio France Internationale waar hy direkteur word van Internasionale Aangeleenthede. In 2009 kom hy weer na Suid-Afrika as direkteur van Alliance Française in Johannesburg en keer dan in September 2013 permanent terug na Parys. Hy is nege tale magtig, naamlik Frans, Nederlands, Engels, Duits, Spaans, Afrikaans, Italiaans, Portugees en Sweeds. Hy is ook ’n kunstenaar en is getroud met Marie, ’n Franse joernalis.

 Skryfwerk 
Hy skryf in 1976 enkele Afrikaanse gedigte om sy gevoel uit te druk vir ’n Afrikaanse meisie wat nie Frans verstaan nie. Haar moeder stuur dit na Tafelberg Uitgewers en dit word in 1984 in die versamelbundel “Visier” opgeneem. Dit verskyn ook in Gerrit Komrij se bloemlesing “Die Afrikaanse poësie in ’n duisend en enkele gedigte”. In sy bespreking van die bundel sonder André P. Brink hierdie gedigte uit as die hoogtepunt in die bundel en prys sy virtuositeit en vernuftige woordspel en ontginning van die moontlikhede van taal.Resensie in Rapport van 3 Februarie 1985 Twee digbundels in Frans (“à croque-temps” en “par 44 chemins”) deur hom word gepubliseer. Die reisboek oor Suid-Afrika, “L’Afrique du Sud” asook ’n standaard naslaanwerk oor Suid-Afrika in Frans “Histoire de l'Afrique du Sud” word ook deur hom geskryf. In laasgenoemde boek brei hy uit oor die geskiedenis, geografie, kulturele, ekonomiese en sosiale aspekte van die land.

Hy vertaal verskeie werke uit Afrikaans in Frans, onder andere “Ni pillard, ni fuyard: Poèmes 1969–2003”, “La douleur des mots” (“Country of my skull”) en “Une Syllabe de Sang” van Antjie Krog; “Feu froid” (“Kouevuur”), “Outre-voix” (“oorblyfsel / voice over”) en “La femme dans le soleil” (’n keur uit sy gedigte) van Breyten Breytenbach. Van hierdie verse, asook onder andere vertalings van gedigte van Ingrid Jonker word in “Poésie d'Afrique du Sud” onder redaksie van Denis Hirson opgeneem. Hy vertaal ook werke van André P. Brink en Deon Meyer en vertalings uit Engels (Nadine Gordimer, Njabulo Ndebele, Lebo Mashile, Es’kia Mphahlele, J.M. Coetzee en I.Vladislavic) en Nederlands (Adriaan van Dis).LitNet: http://www.litnet.co.za/author/georges-lory/

 Publikasies 
JaarPublikasie1975A croque temps1977par 44 chemins1990Afrique australe2010Afrique du Sud2017136

 Vertalings 
JaarPublikasie1976Breyten Breytenbach – Feu froid1984Breyten Breytenbach - Métamophases2004Antjie Krog – Ni pillard, ni fuyard: Poèmes 1969–2003Antjie Krog – La douleur des mots2009Breyten Breytenbach – Outre-voix2013Antjie Krog – Une Syllabe de Sang2015Breyten Breytenbach – La femme dans le soleil2016Dominique Botha - Rivière fantôme2016Deon Meyer - En vrille2020Breyten Breytenbach - La main qui chante2020Deon Meyer - La Proie2020Antjie Krog - Messe pour une planète fragile2021Deon Meyer - La femme au manteau bleu2022Deon Meyer - Cupidité2024Deon Meyer - Leo2025Ronelda Kamfer - Le cantonnement

 Bronne 
 Tydskrifte en koerante 
 De Vries, Willem “Lory Afrikaanse én Afrika-skrywers se deur na Frankryk” “Beeld” 29 Junie 2015
 Prinsloo, Koos “Afrikaans is die taal van die liefde” “De Kat” September 1985
 Steyn, Martine “Afrikaans vir Fransman ’n skoon lei” “By” 18 Januarie 2014
 Van Schalkwyk, Chérie “Mooi meisie het hom in Afrikaans laat dig” “Die Vaderland” 21 Februarie 1985

 Resensies 
 Visier 
 Brink, André P. “Rapport” 3 Februarie 1985
 Cloete, T.T. “Tydskrif vir Letterkunde” Jaargang 23 no. 2, Mei 1985
 Grové, A.P. “Tydskrif vir Geesteswetenskappe” Jaargang 25 no. 3, September 1985
 Le Roux, André “Die Burger” 31 Januarie 1985

 Verwysings 

Kategorie:Franse digters
Kategorie:Geboortes in 1950
Kategorie:Lewende mense